De quin tema parla el text?
Rui Alberto Faria de Costa, més conegut com a Rui Costa, (Aguçadoura, Póvoa de Varzim, 5 d'octubre de 1986) és un ciclista portuguès, professional des del 2007. Actualment corre a l'equip UAE Abu Dhabi.
És una de les més serioses esperances del ciclisme portuguès per les seves bones actuacions en proves sots23 els anys 2007 i 2008, on hi destaquen la victòria a la general del Giro de les Regions (2007), el segon lloc al Tour de l'Avenir (2008), o els bons resultats al còmput global dels Mundials de Varese (5è en ruta i 8è en contrarellotge).
Vist això, va ser fitxat pel potent Caisse d'Epargne d'Eusebio Unzué l'any 2009, temporada en què aconseguí una molt bona victòria als Quatre dies de Dunkerque, a més d'una etapa a la Vuelta a Chihuahua, on seria tercer final, i un segon lloc al Campionat de Portugal en ruta.
Ell i son germà Mario es van veure implicats en un cas de dopatge per metilhexanamina durant el campionat nacional de 2010. De nou autoritzat a córrer a començaments del 2011, es trobà sense equip, fins que a l'abril fitxà pel Movistar Team. Va prendre part al Tour de França, en què guanyà la 8a etapa entre Aigurande i Super-Besse. Aquest mateix any guanyà el Gran Premi Ciclista de Mont-real.
El 2012 aconseguí una etapa i la general de la Volta a Suïssa, en superar Fränk Schleck per tan sols 14". Amb aquesta victòria es convertia en el primer portuguès a guanyar una cursa per etapes del World Tour.El 2013 repetia triomf a la Volta a Suïssa, alhora que aconseguia dues victòries d'etapa, i en el Tour de França, disputat poques setmanes després, guanyà dues etapes, arribant en ambdós casos escapat a meta. El 29 d'octubre fou el primer portuguès a aconseguir el Campionat del món de ciclisme en ruta en imposar-se a l'esprint al català Joaquim Rodríguez en l'arribada a Florència.
El text tracta sobre esport.